[bookmark: _Toc227130122][bookmark: _Toc227748623][bookmark: _Hlk42247689]Pielikums Nr. 9
Atklāta konkursa
„Trīs datortomogrāfijas iekārtu iegāde SIA “Rīgas Austrumu klīniskās universitātes slimnīca””, 
id. Nr. RAKUS 2020/73K, Nolikumam

Līgums Nr. _________(Projekts)
par datortomogrāfijas iekārtas pēcgarantijas pilna servisa apkalpošanu un remontu 

Rīgā, 	20__. gada ___. _____________

SIA „Rīgas Austrumu klīniskā universitātes slimnīca”, reģistrācijas Nr.40003951628, juridiskā adrese Hipokrāta iela 2, Rīga, LV-1038, kuru pārstāv ….., turpmāk – Pasūtītājs, no vienas puses, un 
________________, turpmāk – Izpildītājs, abi kopā turpmāk – Puses, katrs atsevišķi – Puse,
noslēdz šādu līgumu, turpmāk – Līgums:

1. Līguma priekšmets
1.1. Izpildītājs veic Datortomogrāfijas iekārtas (turpmāk – Iekārta) tehnisko profilaktisko, korektīvo apkopi un detaļu nomaiņu (detaļu izmaksas iekļautas detaļu nomaiņas cenā), kā arī tehnisko uzraudzību saskaņā ar Līgumā un tā pielikumos noteikto un atbilstoši prasībām, kas noteiktas Latvijas Republikas normatīvajos aktos, Latvijas Republikas un starptautiskajos standartos.
1.2. Līgumā lietotie termini:
· profilaktiskā apkope – tehniskā apkope, kas tiek sniegta noteiktos laika intervālos vai atbilstoši noteiktiem priekšrakstiem. Profilaktiskās apkopes mērķis ir Iekārtu bojājumu vai darbības pasliktināšanās varbūtības samazināšana.
· [bookmark: _Toc227130123][bookmark: _Toc227748624]korektīvā apkope, remontdarbi –  tehniskā apkope, remontdarbi, kas tiek veikti gadījumos, kad Iekārta ir sabojājusies, un Izpildītājs par to ir informēts. Korektīvās apkopes mērķis ir tāda Iekārtu stāvokļa atjaunošana, kurā tās var veikt tām paredzētās funkcijas.
2. Līguma dokumenti
2.1.	Zemāk minētie dokumenti tiek uzskatīti par Līguma neatņemamu sastāvdaļu:
2.1.1. Pielikums Nr. 1 – Iekārtu profilaktiskie darbi;
2.1.2. Pielikums Nr. 2 – Iekārtu remonta darbi;
2.1.3. Pielikums Nr. 3 – Iekārtu profilaktiskās apkopes darbi un izpildes grafiks; 
2.1.4. Pielikums Nr. 4 – attiecīgām Iekārtām biežāk maināmo rezerves daļu saraksts.
2.1.5. [bookmark: _Toc227130125][bookmark: _Toc227748626]Pielikums Nr. 5 – Kontaktinformācija. 
2.1.6. Pielikums Nr. 6 – apliecinājums par servisa nodrošinājumu.
3. Līguma apjoms
3.1. Korektīvā apkope un rezerves daļas
3.1.1. Izpildītājs veic bojātās Iekārtas remontu pēc Pasūtītāja pieprasījuma. Par Iekārtas bojājumiem Pasūtītājs informē Izpildītāju pa tālruni un e-pastu ____________. Izpildītājs apņemas apstiprināt bojājuma pieteikuma saņemšanu, nosūtot bojājuma pieteicējam apstiprinājumu uz e-pastu.
3.1.2. Pēc bojājuma pieteikuma saņemšanas Izpildītājs sazinās ar struktūrvienību medicīnas fiziķiem, vienojas par konkrētu Izpildītāja inženiera ierašanās laiku. Inženieris novērtē bojājumu, defekta novērtēšanas aktā norāda bojājumu un nepieciešamās darbības, lai to novērstu, kā arī attiecīgās izmaksas. Pasūtītājs un Izpildītājs vienojas par tālāku darbību. 
3.1.3. Izpildītājam jānodrošina pēcgarantijas serviss atbilstoši Līguma pielikumā Nr.6 noteiktajam.
3.1.4. [bookmark: _Toc227130126][bookmark: _Toc227748627]Pasūtītājs veic operatīvo servisu (Iekārtas ikdienas uzturēšanu kārtībā) atbilstoši Iekārtas ražotāja prasībām. 
3.2. Profilaktiskā apkope 
3.2.1. Izpildītājam šī Līguma ietvaros jāveic profilaktiskā apkope atbilstoši darbu izpildes grafikam un atbilstoši Iekārtu izgatavotāja paredzētām prasībām un saskaņā ar Līguma pielikumiem, darbus iepriekš saskaņojot ar Pasūtītāja struktūrvienību medicīnas fiziķiem.
3.2.2.  Profilaktiskajā apkopē ietilpst:
3.2.2.1.  darbi, kuri minēti Līguma Pielikumā Nr.3; 
3.2.2.2.  konsultāciju sniegšana par Iekārtu lietošanu un, ja nepieciešams, darbinieku apmācība.
3.2.3. [bookmark: _Toc227130127][bookmark: _Toc227748628] Katras profilaktiskās apkopes laiku Puses saskaņo vismaz vienu nedēļu iepriekš.
3.3. Programmatūras apkope 
3.3.1 Izpildītājs apņemas sniegt Pasūtītājam informāciju par programmatūras lietošanu. 
3.3.2 [bookmark: _Toc227130128][bookmark: _Toc227748629]Izpildītājs pēc paša iniciatīvas un bez maksas veic visus ražotāja ieteiktos un izstrādātos uzlabojumus (kļūdu korekciju programmās, kā arī aizsardzības uzlabošanu) attiecīgās programmatūras versijās visā Līguma darbības laikā.
3.4 Nodrošinājums ar speciālistiem
3.4.1.	Saskaņā ar šo Līgumu, Izpildītājam jānodrošina speciālistu palīdzība Pasūtītāja personālam situācijās, kas saistītas ar Iekārtas ikdienas izmantošanu.
3.4.2. Ja bojājums nav sarežģīts un Izpildītāja speciālista ierašanās nav obligāta, Izpildītāja speciālists var sniegt palīdzību struktūrvienību medicīnas fiziķiem telefoniski.
[bookmark: _Toc465826041][bookmark: _Toc227130129][bookmark: _Toc227748630]3.4.3. Nepieciešamības gadījumā, atkarībā no bojājuma sarežģītības, Izpildītājs nosūta speciālistu pie Pasūtītāja, lai atrisinātu radušos problēmu uz vietas.
3.5 Tehniskā uzraudzība
3.5.1. Funkcionālās un elektrodrošības pārbaudes tiek veiktas saskaņā ar normatīvajos aktos noteikto.
3.5.2. Funkcionālo un elektrodrošības pārbaužu veikšanas laiku un darbus Izpildītājs vismaz vienu nedēļu iepriekš saskaņo ar Pasūtītāja struktūrvienību medicīnas.
3.5.3. Darba zonas monitorings pēc būtiskiem iekārtas remontdarbiem un plānveida kārtībā

4. Līguma summa 
4.1 Kopējā plānotā līgumcena ir līdz EUR ____________ bez pievienotās vērtības nodokļa (turpmāk – PVN). PVN tiek aprēķināts saskaņā ar norēķinu brīdī spēkā esošo Latvijas Republikas normatīvajos aktos noteikto PVN likmi.
4.2 [bookmark: _Toc227130130][bookmark: _Toc227748631]Līguma summā tiek iekļautas visas izmaksas saskaņā ar Līguma pielikumiem. Izpildītājam nav tiesību paaugstināt šī Līguma cenas.
5 Darbu nodošana, apmaksas kārtība, Pušu atbildība
5.1. Profilaktiskās apkopes, tehniskās uzraudzības darbus uzskaita medicīniskās ierīces žurnālā. Pēc minēto darbu veikšanas Puses sastāda pieņemšanas-nodošanas aktu, kurā tiek norādīti veiktie darbi, darbu veikšanas datums, darbu izpildes vieta un speciālisti, kas ir bijuši iesaistīti darbu veikšanā, kas apliecina Iekārtas atbilstību ražotāja noteiktajiem normālajiem darbības raksturlielumiem un atļauj tās tālāku ekspluatāciju. Darbu pieņemšanas-nodošanas aktu paraksta nodaļas vadītājs, saskaņo medicīnas fiziķis, rēķinu saskaņo Diagnostikās radioloģijas centra vadītāja, medicīnas tehnoloģiju direktors un medicīnas fiziķis. Darbu pieņemšanas-nodošanas aktu, rēķinu Izpildītājs nodod Pasūtītāja pārstāvim – medicīnas fiziķim. 
5.2. Korektīvās apkopes darbi, nomainītās detaļas tiek ierakstītas medicīniskās ierīces žurnālā. Pēc korektīvo apkopju darbu veikšanas Puses sastāda pieņemšanas-nodošanas aktu, kurā tiek norādīti veiktie darbi, nomainītās detaļas, darbu veikšanas datums, darbu izpildes vieta un speciālisti, kas ir bijuši iesaistīti darbu veikšanā, kas apliecina Iekārtas atbilstību ražotāja noteiktajiem normālajiem darbības raksturlielumiem un atļauj tās tālāku ekspluatāciju. Darbu pieņemšanas-nodošanas aktu paraksta nodaļas vadītājs, saskaņo medicīnas fiziķis, rēķinu vai pavadzīmi paraksta materiāli atbildīgā persona, saskaņo Diagnostikās radioloģijas centra vadītāja, medicīnas tehnoloģiju direktors un medicīnas fiziķis, ja Pasūtītājam nav iebildumi un Iekārta veic tai paredzētās funkcijas. 
5.3. Rēķinā vai pavadzīmē jānorāda šī Līguma numurs. 
5.4. Ja Pasūtītājs neizmanto kādu no Iekārtām, Pasūtītājs par to 30 (trīsdesmit) dienas iepriekš rakstiski informē Izpildītāju, Izpildītājs neveic profilaktiskās apkopes un tehniskās uzraudzības darbus šīm Iekārtām un Izpildītājam nav tiesību piestādīt Pasūtītājam rēķinu par neveiktajiem darbiem.
5.5. Rēķina apmaksa tiek veikta ar pārskaitījumu uz Izpildītāja norādīto kontu ne vēlāk kā 60 (sešdesmit) dienu laikā pēc darbu pieņemšanas-nodošanas akta abpusējas parakstīšanas un rēķina saņemšanas.
5.6. [bookmark: _Toc227130131][bookmark: _Toc227748632]Pieņemšanas-nodošanas akta parakstīšana iespējama tikai pēc Izpildītāja darbu trūkumu, nepilnību un defektu novēršanas. Visus trūkumus, nepilnības un defektus Izpildītājs novērš par saviem līdzekļiem. 
5.7. Puses ir atbildīgas par Līguma saistību nepienācīgu izpildi vai neizpildi vispār saskaņā ar Līgumu un Latvijas Republikā spēkā esošajiem normatīvajiem aktiem. Puses ir atbildīgas par savas darbības vai bezdarbības rezultātā otrai Pusei nodarīto zaudējumu atlīdzināšanu.
5.8. Par samaksas termiņa kavējumu Izpildītājs ir tiesīgs pieprasīt no Pasūtītāja līgumsodu 0,05% apmērā no neapmaksātās summas par katru nokavēto dienu, bet ne vairāk kā 10% no neapmaksātās summas.
5.9. Ja Izpildītājs neveic Iekārtu profilaktiskās apkopes darbus kādā no Līguma pielikumā Nr.3 noteiktajiem periodiem un/vai neveic Iekārtu tehnisko uzraudzību saskaņā ar normatīvajos aktos noteikto, Pasūtītājs ir tiesīgs pieprasīt no Izpildītāja līgumsodu 1% apmērā no Līguma kopējās summas par katru nokavēto dienu, bet ne vairāk kā 10% no Līguma kopējās summas.
5.10. Ja Iekārtas dīkstāve pārsniedz Līguma pielikumā Nr.6 definēto vērtību, tad Pasūtītājam ir tiesības pieprasīt no Izpildītāja līgumsodu saskaņā ar Līguma pielikumā Nr.6 definēto aprēķinu kārtību.
5.11. Līguma 7.4. punktā noteiktajā gadījumā Pasūtītājam ir tiesības saņemt no Piegādātāja līgumsodu 10% (desmit procenti) apmērā no Līguma summas.

6. Nepārvarama vara „Force Majeure”
6.1. [bookmark: _Toc227130132][bookmark: _Toc227748633]Puses tiek atbrīvotas no atbildības par pilnīgu vai daļēju Līguma saistību neizpildi, ja un kad šāda neizpilde ir notikusi nepārvaramas varas (Force Majeure) apstākļu iestāšanās rezultātā pēc Līguma parakstīšanas dienas kā posts vai nelaime, kuru Pusēm nebija iespējams ne paredzēt, noslēdzot šo Līgumu, ne izvairīties vai novērst to rezultātus ar saprātīgiem līdzekļiem. Šāds Force Majeure ietver sevī apstākļus, kuri izriet ārpus Pušu kontroles un atbildības (dabas katastrofas, ūdens plūdi, ugunsnelaime, zemestrīce un citas stihiskas nelaimes, kā arī karš un kara darbība, streiki, jauni valsts un pašvaldību normatīvie akti un citi apstākļi, kurus Puses nevarēja paredzēt vai saprātīgi novērst).
6.2. Pusei, kas nokļuvusi Force Majeure apstākļos, bez kavēšanās, bet ne vēlāk kā 5 (piecu) darba dienu laikā pēc Force Majeure iestāšanās rakstiski jāinformē par to otrā Puse. Ziņojumam jāpievieno izziņa, ko izsniegusi kompetenta iestāde un kas satur minēto apstākļu apstiprinājumu un raksturojumu. Ar rakstisku vienošanos Puses apliecinās, vai šādi Force Majeure apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus un pievienos šim Līgumam.
6.3. Ja minēto apstākļu dēļ Līgums nedarbojas ilgāk par 1 (vienu) kalendāro mēnesi, tad katrai Pusei ir tiesības atteikties no tālākas Līguma saistību izpildes. Šajā gadījumā neviena Puse nevar prasīt zaudējumu, kas radušies Līguma izbeigšanas rezultātā, atlīdzību otrai Pusei.
7. Līguma darbības laiks, Līguma pārtraukšana, izbeigšana, grozīšana un papildināšana 
7.1. Līgums stājas spēkā tā abpusējas parakstīšanas brīdī. Izpildītājs uzsāk pēcgarantijas pilna servisa pakalpojumu sniegšanu nākamajā dienā pēc Iekārtas garantijas termiņa beigām un sniedz pēcgarantijas pilna servisa pakalpojumus 36 mēnešus. 
7.2. Pusēm, savstarpēji vienojoties, ir tiesības papildināt, grozīt vai izbeigt šo Līgumu. Visi papildinājumi un grozījumi slēdzami rakstveidā, tos abām Pusēm parakstot. Jebkuri tiesiski noformēti šī Līguma papildinājumi un grozījumi kļūst par Līguma neatņemamu sastāvdaļu. 
7.3. Pasūtītājam ir tiesības vienpusēji izbeigt Līgumu, rakstiski informējot Izpildītāju 30 (trīsdesmit) dienas iepriekš. 
7.4. Pasūtītājam ir tiesības nekavējoties, ar vienpusēju rakstisku paziņojumu priekšlaicīgi izbeigt Līgumu šādos gadījumos:
7.4.1. ja ir uzsākta Piegādātāja labprātīga vai piespiedu likvidācija;
7.4.2. ja pret Piegādātāju ir uzsākta maksātnespējas procedūra, vai tā darbībā ir apturēta;
7.4.3. Piegādātājs atsakās veikt Iekārtas tehnisko apkopi;
7.4.4. Piegādātājs zaudējis tiesības veikt Iekārtas tehnisko apkopi (piemēram, attiecīgie kvalifikācijas dokumenti, ko Piegādātājs iesniedzis, piesakoties Atklātajā konkursā, ir zaudējuši spēku) 
7.4.5. ja Līgumu nav iespējams izpildīt tādēļ, ka Piegādātajam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. 
7.5. Ja Pasūtītājs šajā Līgumā norādītajos termiņos un apjomā nav veicis maksājumus, kurus paredz Līgums, Izpildītājam ir tiesības pārtraukt veikt profilaktiskā apkopes un rezerves daļu piegādes līdz laikam, kamēr tiek samaksāti visi maksājumi, vai līdz laikam, kamēr tiek panākta atsevišķa vienošanās starp Pusēm. 
7.6. Līguma izbeigšanas gadījumā, neatkarīgi no Līguma izbeigšanas, tās iemesliem un iniciatora, Pasūtītājam ir jānorēķinās ar Izpildītāju par Līguma darbības laikā atbilstoši Līguma noteikumiem Izpildītāja sniegto, bet vēl neapmaksāto pakalpojumu saskaņā ar šī Līguma noteikumiem.
8. Personu datu aizsardzība
8.1. Pasūtītājs un Izpildītājs vienojas par šādiem fizisko personu datu aizsardzības noteikumiem:
8.1.1. Izpildītājs apstrādā šādus Pasūtītāja kā pārziņa rīcībā esošos fizisko personu datus: vārds, uzvārds, personas kods, veiktā izmeklējuma rezultāti, kuri ir pieejami Iekārtas ietvaros esošajās iekšējās datu uzglabāšanas atmiņās;
8.1.2. Izpildītājs Līguma ietvaros uzskatāms par Pasūtītāja datu apstrādes operatoru;
8.1.3. Izpildītājs, veicot datu apstrādi Iekārtas uzturēšanas, apkalpošanas ietvaros, nodrošina normatīvajos aktos noteikto fizisko personu datu aizsardzības obligāto tehnisko un organizatorisko prasību izpildi;
8.1.4. ja Izpildītājs Līguma izpildes ietvaros fizisko personu datu apstrādei izmanto (nomā, patapina u.tml.) citas personas īpašumā esošus tehniskus resursus (darbstacijas, serverus utt.), tas pilnībā uzņemas atbildību par šo tehnisko resursu atbilstību visām normatīvajos aktos noteiktajām prasībām attiecībā uz fizisko personu datu apstrādes drošumu;
8.1.5. Izpildītājs apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto fizisko personu datus saturošo informāciju. Minētais pienākums attiecas arī uz Izpildītāja darbiniekiem. Izpildītājs nodrošina, ka tā darbinieki paraksta attiecīgus saistību rakstus par šajā Līgumā noteikto konfidencialitātes prasību izpildi (ja vien šīs prasības jau nav iekļautas Izpildītāja darbinieku darba līgumos);
8.1.6. Izpildītājs apstrādā fizisko personu datus tikai fizisko personu datu apstrādes mērķim, nepārsniedzot Līguma izpildei nepieciešamo fizisko personu datu apstrādes apjomu un intensitāti. Jebkāda no Pasūtītāja saņemto fizisko personu datu apstrāde citiem mērķiem, kā vien tiem, kas ir paredzēti Līguma izpildei, ir aizliegta bez Pasūtītāja rakstveida piekrišanas saņemšanas;
8.1.7. pēc Pasūtītāja pieprasījuma Izpildītājs sniedz Pasūtītājam visu informāciju par fizisko personu datu apstrādi un fizisko personu datu apstrādes līdzekļiem, ko Līguma izpildes ietvaros ir veicis vai izmantojis Izpildītājs;
8.1.8. Izpildītājs sniedz Pasūtītājam visu informāciju par Līguma ietvaros apstrādājamo fizisko personu datu pieprasījumiem no datu subjektu vai trešo personu puses;
8.1.9. fizisko personu datu obligāto tehnisko aizsardzību Izpildītājs īsteno ar fiziskiem un loģiskiem aizsardzības līdzekļiem, tai skaitā nodrošinot tikai pilnvarotu personu piekļūšanu pie tehniskajiem resursiem, kas tiek izmantoti fizisko personu datu apstrādei un aizsardzībai.
8.1.10. Izpildītājam Līguma izpildes laikā ir aizliegts piesaistīt apakšuzņēmējus Pasūtītāja fizisko datu apstrādei bez Pasūtītāja rakstveida saskaņojuma saņemšanas.
8.1.11. Pasūtītājam ir tiesības bez iepriekšēja brīdinājuma uzdod Izpildītājam apturēt fizisko personu datu apstrādi, ja tam rodas šaubas par fizisko personu datu apstrādes atbilstību normatīvo aktu prasībām. Šāds Pasūtītāja rīkojums no Izpildītāja puses ir izpildāms nekavējoties.
8.1.12. pēc Līguma termiņa izbeigšanās, Izpildītājs dzēš saņemto fizisko personu datus saturošo informāciju un tās kopijas no saviem fizisko personu datu apstrādē izmantotajiem tehniskajiem resursiem. Izpildītājs dzēš saņemto fizisko personu datus saturošo informāciju un tās kopijas no saviem fizisko personu datu apstrādē izmantotajiem tehniskajiem resursiem pirms Līguma termiņa izbeigšanās, ja tie vairs nav nepieciešami Līguma izpildei.
8.1.13. Izpildītājs apņemas kompensēt Pasūtītājam visus zaudējumus, kas radušies saistībā ar fizisko personu datu apstrādes pārkāpumiem, ja šie pārkāpumi ir radušies Izpildītāja darbības vai bezdarbības rezultātā.
9. Citi noteikumi
9.1. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
9.2. Ja kādai no Pusēm tiek mainīta atrašanās vieta, banku rekvizīti, tad tā 5 (piecu) darba dienu laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
9.3. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam. 
9.4. Saistības izriet no Līguma un strīda gadījumā risināmas saskaņā ar šo Līgumu un Latvijas Republikā spēkā esošajiem normatīvajiem aktiem.
9.5. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.
9.6. Ja šī Līguma izpildes laikā ir radušās domstarpības vai strīdi, tad Puses cenšas tās atrisināt sarunu veidā, bet ja strīdu neizdodas atrisināt sarunu veidā, to izskata Latvijas Republikas tiesa Latvijas Republikas normatīvajos aktos paredzētajā kārtībā. 
9.7. Pasūtītāja pilnvarotā kontaktpersona – ________________________________________.
9.8. Izpildītāja pilnvarotā kontaktpersona – ________________________________________.
9.9. Līgums kopā ar pielikumiem sastādīts uz ___ lapām 2 (divos) eksemplāros. Viens eksemplārs glabājas pie Pasūtītāja, otrs – pie Izpildītāja. Abiem eksemplāriem ir vienāds juridisks spēks. Līguma pielikumi:
9.9.1. Pielikums Nr. 1 – Iekārtu profilaktiskie darbi;
9.9.2. Pielikums Nr. 2 – Iekārtu remonta darbi;
9.9.3. Pielikums Nr. 3 – Iekārtu profilaktiskās apkopes darbi un izpildes grafiks; 
9.9.4. Pielikums Nr. 4 – attiecīgām Iekārtām biežāk maināmo rezerves daļu saraksts.
9.9.5. Pielikums Nr. 5 – Kontaktinformācija. 
9.9.6. Pielikums Nr. 6 – apliecinājums par servisa nodrošinājumu.

Pielikums Nr.6
Apliecinājums par servisa nodrošinājumu

1. Pēcgarantijas* apkopes: 
* Izpildītājs apliecina, ka pēcgarantijas perioda laikā veiks apkopes un pārbaudes darbus pilnā apmērā (pēcgarantijas servisa līgums), ieskaitot visu paredzēto rezerves daļu nomaiņu, ieskaitot:
a) visus ražotāja noteiktos tehniskās uzraudzības darbus;
b) [bookmark: _Hlk42250873]atbilstošās Ministru kabineta 2017.gada 28.novembra noteikumu Nr.689 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība” un Ministru kabineta 2014. gada 19. augusta noteikumiem Nr. 482 „Noteikumi par aizsardzību pret jonizējošo starojumu medicīniskajā apstarošanā” prasības;
c) remontam nepieciešamās rezerves daļas un darbus, lai atjaunotu paredzēto iekārtas un to daļu funkcijas, ietverot datortomogrāfijas iekārtas spuldzi un visu papildus aprīkojumu atbilstoši tehniskajai specifikācijai.

a. Normālas darbības darba laiks:
	Darba dienas: pirmdiena-piektdiena
	plkst.: 7:30 – 18:00.

2. Dīkstāve: 
a. Definīcija: Dīkstāve ir definēta kā laiks, kad konkrētā Iekārta nav pieejama ārstniecisko/diagnostisko manipulāciju veikšanai dēļ tehniskiem bojājumiem, piemēram, Iekārtas mehānisko, elektrisko vai programmnodrošinājuma darbības traucējumiem, normālā darba laika ietvaros.
b. Dīkstāve tiek rēķināta procentos (%) attiecībā pret normālo darba laiku:
Darba dienas: pirmdiena-piektdiena
	plkst.: 7:30 – 18:00.
Dīkstāvē netiek ierēķināts laiks, kas nepieciešams regulāro apkopju un funkcionālo pārbaužu veikšanai, bojājumu novēršana, kas radusies lietotāja vai nepareizas ekspluatācijas vainas dēļ. 
c. Dīkstāve nedrīkst pārsniegt 4% no normālā Iekārtas darba laika katrā no kalendārajiem mēnešiem.
d. Sods: Ja minētais dīkstāves termiņš tiek pārsniegts tad:

Pēcgarantijas perioda laikā pārsniedzot dīkstāvi, par katru pārsniegtās dīkstāves procenta punktu Pasūtītājs ir tiesīgs pieprasīt Izpildītājam līgumsodu (1% =0,03 x „pēcgarantijas servisa līguma summa”), bet ne vairāk kā 10% (desmit procenti) apmērā no pēcgarantijas servisa līguma summas.

3. Reakcijas laiki: 
Darba laikā: 4 stundu laikā kvalificēta un sertificēta* servisa inženiera ierašanās objektā
Ārpus darba laika, brīvdienās un svētku dienās: Kvalificēta un sertificēta inženiera reaģēšana uz izsaukumu 12 stundu laikā.
* Izpildītājam ir pienākums informēt Pasūtītāju (rakstiski) vismaz 2 nedēļas iepriekš par izmaiņām sertificētu servisa inženieru sarakstā. 

